|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция:**  **Министерство на земеделието, храните и горите** | **Нормативен акт: Проект на Постановление на Министерския съвет за изменение и допълнение на Устройствения правилник на Българската агенция по безопасност на храните, приет сПостановление № 35 на Министерския съвет от 2011 г. (обн., ДВ, бр. 15 от 2011 г.)** |
| **За включване в оперативната програма на Министерския съвет за периода: 01.07.2020 – 31.12.2020 г.** | **Дата: 13.08.2020 г.** |
| **Контакт за въпроси:**  **Анита Пашова – директор на дирекция „Правна“ в Българската агенция по безопасност на храните** | **Телефон: 02 91598 29** |
| **1. Дефиниране на проблема:**   * 1. *Кратко опишете проблема и причините за неговото възникване. Посочете аргументите, които обосновават нормативната промяна.*   Към настоящия момент специализираната администрация на Българската агенция по безопасност на храните /БАБХ/ е структурирана в: Главна дирекция „Верификация на официалния контрол“, в чийто състав се намират и 28 Областни дирекции по безопасност на храните, 6 специализирани дирекции в Централно управление на БАБХ и 5 специализирани структури. Съгласно чл. 2, ал. 2 от действащия Устройствения правилник, Българската агенция по безопасност на храните е компетентният държавен орган за официален контрол по отношение на качеството и безопасността на храните по цялата хранителна верига.  Сегашната структурна организация на Българската агенция по безопасност на храните не е достатъчно ефективна. Необходима е промяна в структурата на дирекциите в Централно управление на БАБХ, както и прецизиране на функции на отделни дирекции.  *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  В Българската агенция по безопасност на храните няма специализирано звено, което да осъществява координация и контрол по отношение на лабораторните дейности. Всяка специализирана дирекция самостоятелно прави проучване относно лабораториите и организира изпращането на пробите за изследване, в това число и в лаборатории в чужбина. Това е специфичен вид дейност, която се регламентира със специфично национално и европейско законодателство изисква специални познания.  В Българската агенция по безопасност на храните са структурирани множество лаборатории към отделните специализирани структури и е необходимо централизирано звено, компетентно по лабораторни дейности, което да координира и контролира тяхната дейност, с цел уеднаквяване на практиките и процедурите по извършване на лабораторните дейности в БАБХ.  Отделно от това, такова звено е необходимо за да изготвя техническите задания и изисквания и да проверява съответствието с тях на лабораториите, на които се възлагат изследвания за целите на официалния контрол.  Липсата на централизирано звено, компетентно да извършва описаните по-горе дейности, затруднява координацията и контрола на лабораторните дейности, осъществявани от БАБХ.  Структурирането на централизирано звено, отговарящо за лабораторните дейности на БАБХ ще повиши ефективността на официалния контрол на БАБХ по отношение на лабораторните дейности, които са от изключителна важност за контрола по отношение на безопасността на храните и здравеопазване на животните.  Сега съществуващата дирекция ЗХОЖКФ обединява в себе си изключително широк кръг от дейности, които освен, че са с голям обем се отличават и с много специфики. Досегашната практика показва, че множеството дейности сериозно затрудняват организацията и контрола. Това може да бъде преодоляно чрез разделянето на дирекцията на две дирекции.  Във връзка с осигуряване на прилагането на Наредба за минималните изисквания за мрежова и информационна сигурност (Приета с ПМС № 186 от 26.07.2019 г.), проектът предвижда промяна в наименованието и във функциите на дирекция „Информационни технологии, информационни системи и комуникационно осигуряване".  Предвид факта, че Националния диагностичен научноизследователски ветеринарномедицински институт /НДНИВМИ/, който е специализирана структура на БАБХ, извършва широк обем от лабораторно-диагностични дейности и има изградени и функциониращи системи за качество и контрол е целесъобразно секторът „Мляко“, който е в състава на отдел „Лабораторни дейности“ към ОДБХ – София да премине в НДНИВМИ.  Посочените проблеми не могат да бъдат решени в рамките на съществуващата нормативна уредба, предвид факта, че функциите на специализираната администрация са подробно разписани в Устройствения правилник на БАБХ.  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Не са извършени последващи оценки на нормативния акт. | |
| 1. **Цели:**   Оптимизиране на структурата на Българската агенция по безопасност на храните. Създаване на специализирани дирекции с цел повишаване ефективността на лабораторния контрол и контрола на страничните животински продукти.  По-ефективна организация на работния процес. Създаване на тясно профилиран и обучен експертен състав по направления на дейност, добре познаващ действащото законодателство.  По-ефективен контрол по спазването на установения законов ред по безопасността на храните и здравето на животните. | |
| **3. Идентифициране на заинтересованите страни:**  Българската агенция по безопасност на храните.  Областни дирекции по безопасност на храните – 28 бр.  Национален диагностичен научноизследователски ветеринарномедицински институт към БАБХ. | |
| **4. Варианти на действие:**  **вариант 0 „Без действие”**  Българска агенция по безопасност на храните  Няма да се повиши ефективността на работния процес и няма да се укрепи административния капацитет на Българската агенция по безопасност на храните. Съгласно Закона за Българската агенция по безопасност на храните, БАБХ осъществява официален контрол при условията, по реда и съгласно правомощията, уредени в специалните закони, по отношение на изискванията към: фитосанитарната дейност, продуктите за растителна защита и торовете; ветеринарномедицинската дейност, здравеопазването на животните и хуманното отношение към тях; страничните животински продукти, непредназначени за консумация от човека; фуражите; суровините и храните с изключение на бутилираните натурални минерални, изворни и трапезни води; материалите и предметите, предназначени за контакт с храни; съответствието на качеството на пресните плодове и зеленчуци със стандартите на Европейския съюз за предлагане на пазар и качеството на зърното. Българската агенция по безопасност на храните осъществява и оценка на съответствието на качествените характеристики на храните с изискванията на национални стандарти, стандарти, разработени от браншови организации и одобрени от компетентния орган, и технологични документации; лабораторно-диагностична и научноизследователска дейност; управление и комуникация на риска; обучение и квалификация. С оглед на широкия обем от контролни функции на БАБХ, вменени й по закон промените са наложителни с оглед повишаване на ефективността на контрола и провеждането на превантивни мероприятия.  При вариант без действие, констатираните проблеми ще продължават и дори ще се задълбочат.  **вариант 1 „Приемане на проект на Постановление на Министерския съвет за изменение и допълнение на Устройствения правилник на Българската агенция по безопасност на храните.**  Българска агенция по безопасност на храните  Ще се повиши ефективността на работния процес и ще се укрепи административния капацитет на Българската агенция по безопасност на храните.  С предлагания проект на постановление се предвижда създаването на нова дирекция „Лабораторен контрол“ в състава на специализираната администрация на БАБХ. Числеността на дирекцията е 11 щатни бройки. Чрез създаването на дирекция „Лабораторен контрол“ се структурира централизирано звено, отговарящо за лабораторните дейности на БАБХ. Това ще повиши ефективността на официалния контрол на БАБХ по отношение на лабораторните дейности, които са от изключителна важност за контрола на безопасността на храните и здравеопазване на животните.  На следващо място с предлагания проект се разделя дирекция „Здравеопазване и хуманно отношение към животните и контрол на фуражи“ съответно на дирекция „Здравеопазване и хуманно отношение към животните“ с численост 14 щатни бройки и дирекция „Контрол на фуражите и страничните животински продукти“ с численост 11 щатни бройки.  С разделянето на дирекцията ще се постигне по-добра специализация на отделните служители по направление на дейност, по – добра координация с отделите „Здравеопазване на животните“ в ОДБХ, както и да се повиши контрола в областта на здравеопазване и хуманно отношение към животните и контрола на преработката и обезвреждането на страничните животински продукти.  С проекта на постановление се предвиждат промени в наименованието и функциите на дирекция „Информационни технологии, информационни системи и комуникационно осигуряване". С промяната се цели синхронизиране на функциите на дирекцията с действащите нормативни актове.  С проекта на постановление се предвижда сектор „Мляко“, който е в състава на отдел „Лабораторни дейности“ към ОДБХ – София да премине в Националния диагностичен научноизследователски ветеринарномедицински институт /НДНИВМИ/ към БАБХ, който извършва широк обем от лабораторно-диагностични дейности. С предложението се цели по добра координация, подобряване на организацията на работата и повишаване на капацитета.  Структурните промени в специализираната администрация на БАБХ се извършват в рамките на настоящата численост на агенцията.  Приемането на проекта на Постановление на Министерския съвет за изменение и допълнение на Устройствения правилник на Българската агенция по безопасност н храните ще съответства на вменените контролни правомощия и функционални задължения на агенцията по закон и ще доведе до подобряване на цялостната й дейност.  С предлаганата промяна за създаване на дирекции в Специализираната администрация и преразпределяне на функции ще се постигне оптимизиране на организационната структура и работния процес в БАБХ, както и прецизиране на функциите на служителите, разпределени в отделните дирекции. | |
| **5. Негативни въздействия:**  **вариант 0 „Без действие”**  I.Българска агенция по безопасност на храните.  Този вариант няма да повиши ефективността на работния процес в агенцията и няма да доведе до оптимизиране на организационната й структура, което да доведе до по-добра организация за изпълнение на функциите. Липсата на дирекция „Лабораторен контрол“ ще се отразява на контрола, осъществяван от Българската агенция по безопасност на храните и на дейността на лабораториите й.  Дирекция ЗХОЖКФ към настоящия момент осъществява множество различни и сложни функции, което създава трудности за ефективен контрол. Непредприемането на действия по разделяне на дирекцията ще бъде действие в отрицателна посока.  II. Областни дирекции по безопасност на храните.  Липсата на прецизиране и допълнение на функции влияе отрицателно на контрола на съответните обекти.  III. НДНИВМИ  Няма да извършва лабораторни анализи по отношение на „мляко“.  **Вариант 1 „Приемане на проект на Постановление на Министерския съвет за изменение и допълнение на Устройствения правилник на Българската агенция по безопасност на храните”**  Няма негативни въздействия | |
| **6. Положителни въздействия:**  **вариант 0 „Без действие”**  Няма положителни въздействия  **вариант 1 „Приемане на проект на Постановление на Министерския съвет за изменение и допълнение на Устройствения правилник на Българската агенция по безопасност на хранте”**  I. Българска агeнция по безопасност на храните  Ще се повиши ефективността на работния процес в агенцията и ще се оптимизира организационната й структура, което ще доведе до по-ефективна организация за изпълнение на функциите. Вътрешното преразпределение на щатните бройки в Специализираната администрация ще се отрази положително върху кадровата обезпеченост на администрацията и ще доведе до по-добро осъществяване на функциите по контрол.  Създаването на дирекция „Лабораторен контрол“, както и разделянето на дирекция ЗХОЖКФ, ще доведе до оптимизиране на дейността на дирекции в Специализираната администрация на Централно управление на БАБХ както и повишаване на ефективността на контрола на всички нива в структурата на БАБХ, предвид функциите и правомощията на специализираните дирекции в ЦУ на БАБХ.  II. Областните дирекции по безопасност на храните.  Прецизирането и допълнението на функциите ще доведе до повишаване на ефективността на контрола по цялата хранителна верига.  III. НДНИВМИ  Ще се разшири обхвата на лабораторните анализи извършвани от НДНИВМИ към БАБХ. Ще се подобри организацията на работата и ще се повиши капацитета на лабораторните изследвания провеждани от БАБХ. | |
| **7. Потенциални рискове:**  Не са идентифицирани потенциални рискове. С предлаганата промяна ще се повиши (за Българската агенция по безопасност на храните) настоящото ниво на ефективност. | |
| **8.1. Административната тежест за физическите и юридическите лица:**  ☐ Ще се повиши  **☐** Ще се намали  ☒ Няма ефект**.**  **8.2. Създават ли се нови регулаторни режими? Засягат ли се съществуващи режими и услуги?**  Не се създават нови регулаторни режими и не се засягат съществуващи режими и услуги | |
| **9. Създават ли се нови регистри?**  Не | |
| **10. Как въздейства актът върху** микро-**, малките и средните предприятия (МСП)?**  ☐ Актът засяга пряко МСП  ☐ Актът не засяга МСП  ☒Няма ефект | |
| **11. Проектът на нормативен акт изисква ли цялостна оценка на въздействието?**  ☐ Да  ☒ Не | |
| **12. Обществени консултации:**  Проектът на Постановление на Министерския съвет за изменение и допълнение на Устройствения правилник на Българската агенция по безопасност на храните, докладът към него, частичната предварителна оценка на въздействието и становището на дирекция „Модернизация на администрацията“ при Министерския съвет ще бъдат публикувани на интернет страницата на Министерство на земеделието, храните и горите и на Портала за обществени консултации за срок от 30 дни. | |
| **13. Приемането на нормативния акт произтича ли от правото на Европейския съюз?**  ☐ Да  ☒ Не | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Анита Пашова – Директор на дирекция „Правна“, Българска агенция по безопасност на храните**  **Дата: 13.08.2020 г.**  **Подпис:** | |